Lopta

Lopta je guľatý predmet používaný v mnohých športoch a hrách. Je väčšinou vyrobená z kože, gumy alebo plastickej hmoty. Lopty sú väčšinou duté, naplnené stlačeným vzduchom. Na plnenie lopty vzduchom sa používa pumpička. Lopty môžu byť aj oválneho tvaru (iba v niektorých prípadoch), alebo môžu byť vyplnené (medicinbal).

Deti v minulosti používali ako náhradu lopty handrák. Je to lopta vyrobená zo starej pančuchy vyplnenej handrami. 

V niektorých športoch sa používajú guľaté predmety vyrobené z kovu, dreva alebo pevné umelé hmoty. V takých prípadoch obvykle hovoríme o guli (napr. biliard).

Lopty boli využívané na hry už v staroveku v Egypte, Grécku a Ríme, Aztékmi a Strednej Amerike. Počas storočí sa vyvinulo nesčíselné množstvo rôznych loptových hier.

Iné projekty 

Športová terminológia